
INTRODUCTIO. 


Omnibus  omnino  hominibus,  etiam  cultu  politiore  haud  subactis,  innata 
quaedam  est  cupido,  corporum  naturalium  qualitates  atque  vires  cognoscendi, 
quo,  cognitis  iis  usuque  earum  perspecto,  parlim  emolumenta  sibi  parare,  partim 
utilitatem  communem  aliquam  assequi  possint.  Simili  modo  sensus  quidam 
obscurus  eos  appetere  docuit  res  ad  servandam  corporis  incolumitatem  neces- 
sarias, nutrimenta  imprimis  ad  famem  sitim  que  explendam,  et  integumenta, 
quibus  corpus  adversus  climatis  tempestatum  que  injurias  apte  tuerentur.  Hoc 
modo  homo  rudis  omnia,  quae  ipsi  videbantur  pernecessaria  esse  ad  vitam 
sustentandam,  ex  gremio  naturae,  thesauros  suos  larga  manu  spargentis,  re- 
quirere coactus  fuit.  Per  longius  autem  tempus  unius  ejusdemque  nutrimenti 
continuatu»  ac  protractus  mus  fastidium  ei  tandem  ciebat;  hinc  alius  nutri- 
menti novum  desiderium  exortum  est,  indeque  factum,  ut  alimentorum  nu- 
merus et  paratio  sensim  sensimque  accresceret,  hominesque,  illorum  paucitate 
postea  haud  contenti,  quae  regnum  vegetabile  largiretur , animalem  victum , ad 
quem  natura  non  minus  apti  essent,  expetere  inciperent.  Exinde  cum  homi- 
num numero  in  dies  adaucto,  nutrimentorum  quoque  ex  naturae  regno,  quod 
dixi , copia  immense  adaucta  est.  Neque  tamen  prohibere  potuerunt  conditio- 
nes, sub  quibus  homines  in  variis  climatibus  vitam  degebant,  neque  nutrimen- 
torum simplicitas,  neque  coeli  salubritas  serenitasque,  neque  regionum  solique, 
quod  colebant,  indoles,  neque  negotia  ab  iis  suscepta,  quo  minus  variis  potentiis 
nocentibus,  vel  extra  corpus,  vel  in  eo  ipso  positis,  aut  aliqua  ejus  evolutione,  aut 

ipso  tempore  procreatis,  firma  eorum  valetudo  labefactaretur  infringereturque. 
Itaque  quemadmodum  homines  omnia,  quae  ad  corpus  nutriendum  necessaria 
essent,  parata  a natura  habebant,  adversus  morbos  quoque,  quod  celerius  in  iis 
necessarium  esse  videbatur  auxilium,  ab  illa  repetierunt.  Neque  fefellit  eos 
spes.  En  terram,  tot  tantisque  divitiis  instructam  atque  dotatam,  quae  omnia, 
quibus  homini  ad  vitae  incolumitatem  servandam  fractamque  valetudinem  resti- 
tuendam opus  erat,  largiri  etiam  potuit,  quorumque  opibus  nos  quoque  adhuc 
grati  fruimur.  Ipse  igitur  status  morbosus,  qui,  quo  minus  corporis  actiones 
secundum  nonnam  perficerentur,  impediret,  vel  haud  raro  summum  vitae  pe- 
riculum minaretur,  instigavit  aegrotum,  ut  auxilia  quaereret,  quibus  sanitas 
laesa  pronatissime  restitueretur.  Nutrimentorum  consuetorum  in  morbis  fasti- 
dium opinionem  fecit,  naturam  alia  ac  illa  praebituram  esse,  quae  aegro- 
tanti corpori  magis  minusve  mederi  possent.  Cibis  igitur  abstinebant  aegroti, 
et  mutata  vivendi  ratione  leviores  morbos  saepius  solo  naturae  beneficio  de- 
pulerunt. Antiquissimae  artis  medicae  regulae  diaetam  mutatam  eamque  par- 
cissimam imperabant,  imo  saepius  ab  omni  nutrimentorum  genere  abstinen- 
tiam. Facta  deinde  hominum  in  familias  coitione  et  exorta  arctiore  inter  eas 
necessitudine,  omnium  virium  intentio  mirifice  aucta,  quo  vitam  sibi  invicem 
jucundiorem  et  securiorem  redderent.  Hinc  multa  cum  in  omni  artium  ge- 
nere inventa.,  tum  haud  pauca  auxilia  conua  mortoo  moohanicasque  corporis 
laesiones  vel  fortuito  casu  vel  meditatione  detecta,  quorum,  quum  in  simili- 
bus casibus  iterum  usurparentur,  auctior  quaedam  paullatim  extitit  cognitio. 
Numero  autem  hominum  multum  aucto,  accedebat,  quod  per  eorum  in  alias 
orbis  terrarum  partes  migrationes  dissipationesque,  per  mores  magis  excultos,  per 
mutuum,  quod  inibant,  consortium,  per  colonias  ad  regiones,  quibus  asperius 
clima  esset,  deductas,  et  per  ipsius  soli,  quod  colebant,  indolem,  vitae  ratio 
haud  parum  mutaretur  recederetque  multum  a pristina  illa,  qua  olim  essent 
usi,  imo  multa  ct  magna  corporis  valetudini  existerent  pericula  cx  bellis  ad 
possessiones  aliasque  vitae  commoditates  vel  defendendas  vel  expugnandas  non 
a singulis  stirpibus  solum,  sed  ab  universis  gentibus  atrocissime  haud  raro  inter 

se  gestis.  Quid  igitur  mirum,  si  multiplicatis  tantopere  morborum  causis, 
multum  adauctus  extiterit  ipsorum  morborum  numerus  atque  complicatio? 
Causarum  voro  diversitas  insignem  quoque  faciebat  morboriun  diversitatem. 
Etenim  quum  causarum  perquam  diversa  esset  indoles  et  perquam  diversus  vel 
in  universa  corporis  systemata,  vel  in  singula  eiusdem  organa  agendi  modus, 
diversa  quoque  extitit  natura  morboriun,  vitam  in  majus  minusve  periculum 
deducentium.  In  quibus  quum  hominibus,  aptiorum  remediorum,  quibus  illi 
promte  tolli  potuissent,  ignaris,  nihil  auxilii  esset,  nisi  in  solius  naturae  me- 
dicatricis  beneficio,  leviores  morbos  naturae  curandos  reliquerunt,  cam  tamen 
idoneo  vitae  regimine  plurimum  juvantes.  At  vero  hanc  naturae  medicatricis 
vim  in  gravioribus  morbis,  quibus  tollendis  impares  essent  ipsius  corporis  vi- 
res, saepissime  frustra  experti,  auxilium  abunde  petere  coacti  fuerunt,  cer- 
tissime confidentes,  naturam,  quae  victum  ipsis  omnesque  ad  vitam  susten- 
tandam necessitates  largiter  praebuisset,  necessariis  quoque  ad  persanandos 
morbos  atrociores  adjumentis  haud  esse  carituram.  In  qua  re  eos  sponte  et 
admirabib  modo  juvit  ipsa  natura,  cujus  quasi  nutu,  quod  appeterent,  in  dies 
magis  magisque  consequerentur.  His  accedebat  innatum  peculiare  quoddam, 
quae  salutaria  essent,  appetendi,  quae  nociva  contra,  respuendi  rejiciendi  que 
desiderium,  quod  non  dubitari  potest  in  hominum  simplicissimo  vivendi  ge- 
nere longe  majus , quam  nostris  temporibus  fuisse,  quibus  illud,  propter 
compositam  magis  vivendi  rationem,  tum  in  sano,  tum  in  morboso  corporis 
statu  obscurius  percipitur.  Monstrabat  autem  tale  desiderium,  quod  appeti- 
tum naturalem  sive  instinctum  nominamus,  viam  quasi  et  rationem,  qua  or- 
ganismus posset  sibi  ipse  succurrere;  multique  sane  hoc  modo  ex  morbis  re- 
stituti sunt.  Neque  nunc  nos  caremus  hoc  naturae  nutu.  Quem  enim  fugiat, 
statu  pituitoso  laborantes  salsa  vehementer  appetere,  scorbuticos  herbas  re- 
centes, aut  acidula,  qui  inflammatione  sunt  correpti?  Ad  quem  naturae  nu- 
tum si  recte  attenderit  medicus,  hanc  monstratam  a natura  viam  felicissimo 
successu  persequetur.  Itaque  et  hoc  modo  mulla  remedia  adversus  atrociora 
mala,  duce  ipsa  natura  inventa,  spem  in  iis  positam  haud  fefellerunt. 

A 2 


V 


4 ' 

At  vero  non  in  omnibus  morbis  instinctus  commovet  aegrotum,  ut  sa- 
lubriori semper  appetat.  Deletur  enim  ille.,  aut  certe  multum  alienatur  a vi- 
ribus vitalibus,  per  systematis  organiye  nobilioris  alicujus  graviorem  affectio- 
nem, aut  per  longiorem  mali  decursum  consumtis  vel  oppressis,  ita  ut  orga- 
nismus neque  propria  sua  vi  morbum  superare,  neque  aegrotus  apte  de  auxiliis 
necessariis  judicare  possit.  Increscit  interim  in  dies  magis  morbus,  necessitas 
opem  ferendi  urget,  dolores  vehementiores  existunt,  corpus  subit  citissimanr 
labem,  viresque  consumtae  interitum  brevi  adfuturum  portendunt.  Anxietas 
mortisque  timor  ad  auxilium,  quodcunquc  oblatum  fuerit,  usurpandum  ae- 
grotum pronum  reddunt,  afilnes  et  amicos,  ut  opem  ferant,  implorat,  liique 
precibus  permoti,  lioc  vel  illo  cibo  uti,  aquam  ex  lioc  illo ve  fonte  bibere , liis 
illisve  plantis  vel  externe  vel  interne  uti  suadent.  Omnibus,  quae  commen- 
dantur^ lubentissime  utitur  aegrotus,  fitque  interdum,  ut  morbi  vehementia 
ex  laudatis  remediis  fracta,  vires  inopinato  refo cillentur,  ut  aegrotus  sanita- 
tem recuperet  vel  saltem  malum  mitius  evadat.  Liberatus  autem  tali  modo 
a morbo,  facillime  in  hanc  opinionem  adducitur,  ut  vel  sumto  cibo,  vel  aquae 
usurpatae,  vel  aliis  etiam  levioribus  pharmacis  vires  medicatrices  attribuat, 
eorumque  suasorem  immerito  summis  laudibus  ad  coelum  usque  attollat. 

Talium  vero  remediorum,  vel  casu  fortuito,  vel  naturae  nutu  invento- 
rum, cognitio  accuratior  a populo  ad  sacerdotes  sensim  sensimque  pervenit, 
qui  summa  industria  ac  diligentia,  quae  experti  essent,  colligebant  operamque 
hac  in  re  positam  uberrimis  fructibus  habebant  remuneratam.  Haec  artis  me- 
dicae sors  fuit  apud  omnes  fere  antiquos  populos,  ut  Indos,  Aepyptios,  Grae- 
cos, quorum  sacerdotes  felicissimo  eventu  aegrotis  in  templa  delatis  operam 
- navabant.  Ita  apud  Graecos  felici  morborum  curatione  excellebant  potissimum 
sacerdotes  Asclepiadei , Epidaurii,  Coique,  acceptam  a majoribus  patribusque 
scientiam  sub  forma  mysteriorum  ad  posteros  hereditario  quasi  modo  propa- 
gantes, sacramento  adstricti,  ne  cum  aliis  artis  suae  praecepta  communicarent 
et  exinde  deperditos  haberent  laboris 1 studiique  sui  multorum  annorum  fructus. 

Tamen  Asclepiadei  prohibere  non  potuerunt,  quin  procedente  tempore  et 

crescente  hominum  cultu,  tum  philosophia  a multis  exculta,  tum  naturae  studium 
in  dies  auctum  corporis  humani  fabricam,  functiones  processusque  morbosos 
illustrare  auderet;  quo  quidem  factum  est,  ut  medicinae  principia  ac  prae- 
cepta, paucis  adhuc  cognita,  ab  Asclepiadea  familia  ad  multos  philosophos  me- 
dicosque pervenirent.  Docet  enim  illius  temporis  historia,  philosophos  non  solum 
in  universam  naturam,  sed  in  humanam  etiam  inquisivisse,  artis  medicae  theorias 
majori  minorive  fructu  excoluisse  , imo  etiam  nonnunquam  artem  ipsam  fe- 
cisse. Asclepiadei  igitur  postquam  mysteria,  summa  antea  caligine  tecta, 
palam  facere  coacti  erant,  Hippocratica  gens,  quae  tunc  temporis  Coum  in- 
sulam inhabitabat,  incepit,  artem  medicam  in  disciplinae  formam  redigere, 
remotis  iis  omnibus,  quae-religionis  mysteriorumve  speciem  habere  videren- 
tur; unde  principia  medicinae  naturae  legibus  magis  adaptari,  ejusque  fines 
duce  experientia  et  fida  observatione  amplificari  coepta,  rejectis  magna  ex 
parte  philosophicis  hypothesibus  et  inductionibus,  antea  hac  in  re  permultum 
valentibus. 

Hippocrates  II.,  cujus  scripta  ad  nos  pervenerunt,  medicinae  rationalis 
fundamenta  posuit,  dum  empiricam  cognitionem  ratione  subigebat  et  a sola 
experientia  omnem  artis  medicae  perfectionem  sperans,  humani  corporis  leges 
et  processus  tam  in  sano,  quam  in  morboso  statu  obvenientes  diligentissime 
observabat,  denique  viros,  quibus  natura  ipsa  ad  morbos  sanandos  uteretur, 
explicare  et  illustrare  studebat.  Admiramur  hodie  quoque  viri  ingenium  dili- 
gentiamque, quam  ille  in  revelandis  naturae  mysteriis  adhibuit,  nec  quisquam 
facile  sit,  qui  sibi  haud  persuasum  habeat,  celeriores  futuros  fuisse  medicae 
artis  progressus,  majoremque  ejus  fidem  et  veritatem  futuram,  si  ii,  qui  postea 
sese  medicinae  dedissent,  illius  viri  vestigia  exacte  ac  strenue  essent  seculi. 
Sed,  proh  dolor!  brevi  post  Hippocratem  tempore  medici,  illa,  quam  Hip- 
pocrates secutus  erat,  via  relicta,  jejunam  observationem  spernebant,  et  a 
philosophia  sola  certiora  artis  principia  legesque  aptiores  exspectabant,  quas 
in  morborum  exploratione,  observatione,  curatione  et  in  aestumandis  reme- 
diorum viribus  sequerentur. 


Itaque  factum  est,  ut  neglecto  vero  naturae  humanae  studio,  phaenome- 
norum causas  ad  intelligendum  cognoscendumque  difficiliores  audacissimis  saepe 
ratiocinationibus  et  conjecturis  a priori,  quas  dicunt,  eruere  atque  illustrare, 
tum  exinde  medicinae  systemata  condere  non  dubitarent,  etsi  carerent  idonea 
cognitionis  empiricae  historiaeque  suppellectili.  In  qua  re  etsi  interdum  non 
possumus  non  admirari  et  laudare  ingenii  acumen  sagacitatem  que,  fatendum 
tamen  est  atque  dolendum,  illam  philosophorum  rationem  per  multa  saecula 
medicos  magis  minusye  a fida  naturae  observatione  abduxisse  et  largum  fuisse 
multorum  errorum  fontem.  Omnium  enim  fere  aetatum  medici  non  memine- 
runt, naturam  eas  leges,  quas  humana  ratio  praemature  ac  praepostere  sibi 
finxerat,  saepissime  haud  ratas  habere,  ut  taceam,  permultos  ad  ea  tantum- 
modo attendisse,  eaque  sola  animadversione  digna  habuisse,  quae  theoriae  vel 
systemati,  quod  pro  suo  quisque  ingenio  amplexus  esset,  faverent. 

Haec  omnium  temporum  historia  egregie  probantur.  Quo  longius  enim 
a natura  et  observatione  artis  magistri  recedebant,  eo  citius  quoque  eorum 
systemata  rejiciebantur  eyertebanturque  a medicis  ipsis,  qui  illorum  principia 
experientia  haud  confirmari  brevi  intellexissent.  Ita  alteri  medicinae  systemati 
alterum,  haud  firmiori  fundamento  nixum,  superstructum  est.  Quam  fortunam 
quum  experta  sint  omnia  veterum  pariter  ac  recentiorum  medicorum  syste- 
mata, clarissime  patet,  naturam  ipsam  respuere  nmnem  medicinam.,  quae,  or- 
bata observationis  et  experientiae  fundamento,  principiis  aprioristicis  con- 
jecturisque analogicis  superstructa  sit,  fallaciaque  esse  omnia,  quae  ex  hypo- 
thetico medicinae  systemate  prodeant  ad  ipsius  artis  exercitium  praecepta. 

Quemadmodum  autem  omnis  disciplina,  cujus  quidem  objectum  in  sensus 
nostros  cadit,  natura  vero  legesque,  quas  ista  sequitur,  a sensuum  nostrorum 
perceptione  remotae  sunt,  ideoque  ratiocinatione  tantummodo  ct  conjectura 
explicari  illustrari  que  possunt,  observatione  et  experientia  fulcienda  est,  ita 
etiam  medicina  ejusque  singulae  partes  fida  observatione  ct  sola  experientia 
locupletatur,  neque  quidquam  in  ea  potest  pro  certo  haberi,  nisi  quod  mera 
experientia  sit  acquisitum.  Quod  inprimis  valet  de  medicamentorum  agendi 


modo,  eorumque  salubri  in  morbis  efficacitate,  quam  solo  usu,  non  ratio- 
cinatione recte  cognoveris.  Nihilominus  tamen  maximi  momenti  est,  istam 
de  medicamentorum  viribus  agendique  modo  doctrinam  certiorem  reddi  ac 
perfectiorem,  sine  qua  non  solum  in  aestimandis  studii  experienti  aeque  fructi- 
bus vacillet  ipse  medicus,  sed  multum  etiam  aegroti  peri  ditentur,  qui  vitae  et 
valetudinis  curam  illi  commiserint. 

Quare,  etsi  me,  qui  peculiari  amore  in  materiae  medicae  studium  incu- 
bui, non  fugiat,  magnam  de  remediorum  agendi  modo  dissensionem  inter 
omnium  aetatum  medicos  fuisse  et  nunc  quoque  esse,  sentiamque,  neque  hu- 
jus libelli  fines,  neque  juveniles  vires  meas  suffecturas  esse  ad  recensendas 
singulas,  quas  de  hac  re  foverunt  medici,  opiniones*  periculum  tamen  faciam 
inquirendi  in  causas  istius  dissensionis  et  medicorum  dubitationis,  qua  non  so- 
lum multum  incerta  redditur  universa  pharmacologiae  disciplina , sed  singulo- 
rum quoque  remediorum  cognitio  multis  tenebris  obruitur. 

C A P.  I. 

De  receptivitate  et  reactione  organismi  in  actione  medi- 
camentorum recte  dijudicanda  impedimentis . 

IVIinoris  perfectionis,  qua  pliarmacologia  laborat,  duples  causa  deprehen- 
ditur: altera  ipsius  methodi,  qua  vires  effectus  que  remediorum  experimentis 
eruerentur,  falsitas;  altera  caecifas  eorum,  qui  in  hunc  usum  experimenta 

* 

instituerent  et  per  systematis  dominantis  commenta  seducti,  ea  tantummodo 
attenderent  et  animadversione  digna  haberent,  quae  praeconceptas  opinio- 
nes confirmare  viderentur.  Sed  mittam  ego  secundam  illam  causam  et  me 
continebo  in  methodo,  experimenta  ejusmodi  instituendi,  accuratius  il- 
lustranda* Experiundi  ratio  nunc  quoque  eadem  est,  ac  quae  olim  fuit, 
eamque  ipsa  tempora  sanxisse  videntur.  Recentiores  secuti  sunt  veteres,  et 
pauci  tantum  experientia  ipsa  edocti,  de  observatorum  fide  dubitarunt,  aut 
causam  inopinati  et  haud  exoptati  eventus  in  aliis  rebus , in  corpus  humanum 
agentibus,  quaesiverunt.  At  vero  quum  materiae  medicae  ejusque  historiae 
studium  certiores  nos  reddat,  de  fide  observationum  jure  dubitandum  esse,  ad 
fontes  causasque  errorum  regrediendum  est,  quorum  primarius  inest  in  ipsa, 
quam  adliibuerunt,  virtutes  medicaminum  explorandi  ratione.  Quod  nunc 
fusius  explanare  animus  est. 

.§•  I- 

Primum  constat  inter -omnes,  organismum,  ubi  per  morbum  turbatur, 
quae  ipsi  inest,  functionum  harmonia,  alio  modo,  ac  in  statu  sano,  ab  incita- 
mentis cujusvis  generis  irritari,  tum  alio  quoque  modo  adversus  ea  rcagerc. 
Quod  etsi  summi  hac  in  re  momenti  est,  vehementer  tamen  mirandum,  id  a 

plerisque  eorum  medicorum,  qui  philosophiae  praecepta  et  ad  explicanda  tam 
sani,  quam  morbosi  corporis  lyimani  phaenomena  et  ad  instituenda  experi- 
menta perlubenter  adhibuerunt,  prorsus  esse  neglectum.  Sublato  enim  statu 
sano,  omnem  vitalem  processum  aliis  legibus  parere,  neminem  fugit,  et  ma- 
nifesta satis  est  res;  nec  miniis  liquet,  facultatem  organismi  adversus  externa 
irritamenta  reagendi  in  statu  morboso,  quo  receptivitas  ejus  immutata  in- 
veniatur, aliam  esse  debere,  ac  in  prospera  valetudine»  Morbus  nimirum, 
qui  ex  laesa  harmonia  actionum  prodit,  organismi  receptivitatem  et  vim  rea- 
gendi ita  mutare  solet,  ut  leges,  secundum  quas  istae  actiones  in  statu  sano 
eveniunt,  tollat.  Saepius  observamus,  fortiora  incitamenta  in  quibusdam 
morbis  nullum  vel  exiguum  saltem  effectum  in  corpus  exserere,  in  aliis 
contra  mitiora  vehementiorem.  Vis  vitalis,  quae  labem  propriam  arcere  mor- 
bumque  debellare  studet,  morbi  vinculis  quasi  detenta  et  retardata,  justam, 
qua  in  statu  incolumi  gaudet,  energiam  amittit.  Quare,  si  jam  propter  lias, 
quas  modo  diximus,  causas  medicamentorum  effectus  in  morbis  recte  percipi 
et  dijudicari  haud  possunt,  illa  etiam  potissimum  medicamenta,  quae  dyna- 
mica  sunt,  vires  vitales,  morbo  jam  mutatas,  vel  deprimunt  vel  excitant,  ex 
qua  vel  depressione  vel  exaltatione  vires  ipsae  sive  per  nimiam  renitendi  in- 
tentionem, sive  morbi  atrocitatem  ac  vehementiam  citius  consumantur,  uecesse 
est.  Accidit  etiam,  ut,  si  morbus  vel  unam  corporis  partem  occupaverit, 
facultas  recipiendi  et  reagendi  reliquorum  organorum  et  systematum  immi- 
nuatur, in  affecta  autem  parte  eaque  sola  aucta  deprehendatur;  in  qua  re 
magnum  inest  effectus  remediorum  recte  aestimandi  impedimentum. 

§■  2. 

Morbum  cognoscimus  ex  origine  et  praesentia  sjunptomatum , sine  qui- 
bus ille  cogitari  non  potest.  Ista  proprium,  ut  ita  dicam,  organismum  con- 
formant atque  sinunt  de  ejus  sede  et  natura  conjicere.  Percipimus  ea  vel 
sensuum  nostrorum  ministerio  vel  ab  aegroto,  ant  a cognatis  adstantibusve  no- 
biscum  communicantur ; omnia  autem  vel  sublatam  virium  harmoniam , vel 
laesam  materiam  testantur.  Quicunque  autem  morbus  secundum  corporis, 

aetatis,  sexus,  causarum  propriae  indolis  et  sedis,  diversitatem  diversa  phae- 
nomena habet,  ex  quibus  morbi,  quamvis  inter  se  simillimi,  discernuntur. 
Phaenomena  illa  saepius  repentinam  vicissitudinem  subeunt,  quo  saepe  per- 
difficilis redditur  istarum  causarum  cognitio.  Singula  mox  prodeunt,  mox 
pari,  ac  orta  erant,  celeritate  evanescunt,  mox  iterum  redeunt.  Hanc  phae- 
nomenorum subitam  mutationem  in  complurimis  morbis  acutis  animadver- 
timus; in  chronicis  contra  constantiora  symptomata  sunt  et  rarius,  ut  ita  di- 
eam,  scena  subito  mutatur,  rariusque  illi  naturae  operationibus  tolluntur, 
quum  vires  corporis,  longiore  morbi  decursu  debilitatae,  ad  illorum  vim 
frangendam  non  sufficiant. 

Amplus  errori  illusionique  aperitur  campus  ex  maxima  phaenomenorum 
diversitate,  quae  fere  tanta  est,  ac  corporum,  in  quibus  illa  veniunt,  mul- 
titudo. Remedia  autem , quorum  vires  per  usum  in  morbis  explorandae 
erant,  vel  analogia  duce,  vel  secundum  indicationes,  quae  naturae  morbi 
superstruebantur,  in  similibus  casibus  adhiberi  solebant,  atque  ex  eventu 
effectus  eorum  salutares  dijudicari  posse,  omnes  arbitrabantur.  Quod  ante- 
quam fieri  possit,  medicus  morbi  conditionem  et  rationem  perspectam  ha- 
beat, deinde  vero  ad  mutationes,  post  sumtum  remedium  ortas,  animum  di- 
ligentissime advertat , necesse  est.  Istae  vero  mutationes  triplicis  generis 
esse  possunt.  Primum  enim  morbi  vis  et  vehementia  statim  post  usurpa- 
tum remedium  fracta  apparet,  mitiora  fiunt  signa  morbi,  organismus,  vin- 
culis quasi  solutus,  pristinum  statum  recuperare  videtur,  aegrotus  ipse  vire3 
auctas  seque  a morbo  liberiorem  sentit;  at  vero  elapso  temporis  aliquo  spa- 
tio res  mutatur,  morbus  iterum  caput  attollit,  eo  altius  quidem,  quo  ce- 
lerius suppressus  erat,  viresque  citissime  collabuntur.  Videmus  igitur,  tan- 
tummodo pro  temporis  momento  adhibitum  medicamentum  utile  fuisse,  et 
moratum  morbum,  non  radicitus  persanari  potuisse,  nec  nisi  transitorium 
effectum  habuisse,  quo  finito,  iterum  morbus  pristina  vi  recruduerit.  Talem 
remediorum  effectum  palliativum  nominamus,  eumque  narcoticis  inprimis  pro- 
prium esse,  experientia  sumus  edocti. 

Deinde  alter  casus  is  est,  in  quo  morbus  ex  adhibitis  remediis  vehe- 
menti or  evadit:  symptomata  graviora  fiunt,  morbus  naturam  subigere  quasi 
atque  evertere  videtur;  sed  solummodo  per  breve  tempus  istae  turbae  au- 
gentur,  sensim  sensimque  decrescunt,  aegrotus  levamen  persentit  et  orga- 
nismus celeriter  vires  consumtas  reficit.  In  quo  casu  quum  celerem  talem 
mutationem  alii  rei  nulli  tribuere  possimus,  concludere  licet,  remedii  adhibiti 
ope  periculum  cum  ipso  morbo  remotum  ac  debellatum  fuisse.  Contendere 
tum  coacti  sumus,  remedium  specificas  vires  exseruisse,  aut  illud  inter  et 
morbi  naturam  magnam  affinitatem  extitisse,  cujus  causam  in  dynamica  tam 
morbi,  quam  pharmaci  ipsius  indole  positam  putamus,  quippe  qui  sensibus 
nostris  mutationes  quidem  percipere,  sed  internam  mutationis  rationem  per- 
spicere nequeamus.  At  vero  perdifficile  erit,  in  hac  symptomatum  turba 
morbi  et  remedii  effectus  a se  invicem  discernere,  ideoque  tantummodo  ex 
symptomatibus  morbi  imminutis  judicandum,  pharmacum,  aegroto  exhibitum, 
aptum  fuisse  atque  idoneum. 

Tandem,  ut  de  tertio  casu  dicam,  usus  remedii  neque  naturam  morbi 
mutare,  neque  illius  symptomata  imminuere  videtur,  quum  is  ab  initio  usque 
ad  finem  stadia  justo  ordine  percurrat,  nec  breviorem  habeat,  quam  quae 
ipsi  peculiaris  est,  durationein,  denique  autem  auxiliante  ipsa  natura  valetudo 
viresque  fractae  sponte  recuperentur,  vel  etiam,  ubi  organismus  morbi  im- 
petum sustinere  nequit,  morbus  totum  organismum  destruere  videatur  et  vel 
sensim  sensimque  ad  nobiliora  systemata  progrediatur,  vel  subito  vitam  extin- 
guat,  quamvis  pharmaca  larga  et,  ex  nostra  sententia,  prudenti  manu  exlii- 
bita  fuerint.  Quod  si  accidit,  ipse  organismus  impediisse  videtur,  quo  minus 
morbus,  quem  brevi  debellare  medicamentum  non  potuerat,  vehementior  eva- 
dat, certusque  fit  medicus,  inter  morbum  et  remedium  adhibitum  nullam 
plane  rationem  locum  habuisse,  morbique  curationem  non  illius  efficacitati, 
sed  naturae  ipsi  medicatrici  tribuendam  dsse. 

i $•  3* 

Medicus  etiam  accurate  distinguat  salutaria  naturae  conamina  et  auxilia 

a remediorum  actione,  ne  eventum  felicem  vel  remedio  vel  naturae  soli  at- 
tribuat. In  qua  re  intueatur  potissimum  Hippocratis  exemplum  , qui  non 
solum  in  scriptis  suis  multus  fuit  de  viribus  naturae  medicatricibus  virtutibus- 
que medicamentorum  in  morborum  curatione  accurate  inter  se  distinguendis, 
sed  quum  ipse  laboraret  remediorum  penuria',  multos  quoque  morbos  peri- 
culosissimos haud  raro  solius  naturae  operae  committendos  suasit,  eamque 
praecepit  adjuvandam  diaeta  apta,  remotis  simul  ab  aegroto  potentiis  nocivis 
externis  omnibus.  Multos  ille  descripsit  morbos,  solius  naturae  ope  feliciter 
persanatos,  tum  etiam  eos,  quibus  persanandis  non  minus  impar  esset  vis 
naturae  mcdicatrix,  quam  remediorum  administratio.  Pauci  hujus  artis  no- 
strae herois  calces  pressere,  non  pari,  ac  quae  in  illo  fuit,  fide  naturam  ob- 
servantes et  ejus  in  persanandis  morbis  beneficium  a remediorum  effectibus 
discernere  difficillimum  negotium  rati.  In  quibus  tamen  excipio  Sydenliamum, 
Baglivimn,  Frider.  Hpffmannum  *),  Vogeliumque.  Itaque  jam  antiquiores 
medici  illa  naturae  in  morbis  debellandis  conamina  et  operationes  crisium 
nomine  insigniebant,  legesque,  quas- natura  in  iis  moliendis  perficiendisque 
sequatur,  tum  tempus,  quo  istae  prodire  soleant,  et  signa  denique  crises  ea- 
rumque  indolem  praesagientia  accurate  observarunt.  Rationes  autem,  quibus 
xnedieatricis  naturae  conamina  a jffiarmacorum  actionibus  discernas,  physiolo- 
gia, pathologia  et  seniiotice  largiuntur.  Morbi,  in  quibus  ejusmodi  operationes 

*)  Iloflmanni  sententia  haec  erat:  non  minimae  est  prudentiae,  distinguere  effectus 
, remediorum  ah  effectibus  solius  naturae.  Etenim  in  morbo  non  tantum  me- 
dicamenta agunt,  sed  et  natura  ipsa  agit.  — Alio  loco  pergit:  Nihil  frequen- 
tius est,  quam  quod  naturae,  immo  morbi  effectus  a vulgo  et  ignaris  medicis 
pro  operatione  medicamentorum  habeantur  ac  falso  venditentur.  Flures  vero 
ex  idiotis  saepe  hac  ratione  immeritam  plane  quandam  famam  callide  aucu- 
pantur, ut  oblato  ah  ipsis  circa  dies  criticos,  quibus  sponte  solvitur  mOr- 
bus,  vel  etiam  sub  declinatione,  medicamini  subsequentem  salutarem  effectum 
tribuant  et  ignaris  imponant.  Interim  tamen  non  negandum,  remediorum,  na- 
turae et  morbi  effectus  non  semper  a priori  satis  distinctos  comparere,  sed 
prudentissimos  etiam  saepe  in  eOgnitione  falli.  Medicin.  System.  Toni.  IIT. 
Sect.  II.  Cap.  III, 


13 


natiirae  et  animadvertuntur  potissimum  et  exspectaii  possunt,  ii  omnino  sunt, 
qui  vehementia  et  impetu  quodam  talem  organismum  invadunt,  cujus  aetas 
et  constitutio  magnam  virium  copiam  et  abundantiam  promittit.  Huc  pertinet 
magnum  morborum  acutorum  agmen,  quorum  maxima  pars  naturae  opera 
sanatur,  quamvis  interdum  accidat , ut  naturae  vires  ad  illos  fugandos  tollen- 
dosque  haud  sufficiant,  quo  tum  morbus  pejorem  characterem  nanciscitur  et 
natura  ipsa  vehementiori  sua  contentione  maximam  sibi  cladem  affert. 

Morbus  nimirum  acutus,  secundum  naturam  suam  brevissimo  temporis 
spatio  omnem  vehementiam  et  malignitatem  evolvens,  et  natura,  illum  vincere 
suamque  sibi  integritatem  servare  studens,  conflictum  ineunt,  cujus  exitus 
saepissime  in  ancipiti  haeret.  Mirandum  est  haud  raro,  quantum  natura  vi- 
ribus suis  valeat,  quibus  tamen  interdum  consumtis  omnibus,  organismus  a 
morbi  vi  opprimitur.  Tamen  non  negandum  est,  naturae  ope  acutorum  mor- 
borum magnam  partem  sanari,  medicumque  saepius  in  iis  otiosum  tantummodo 
spectatorem  esse,  quum  isti  per  crises,  summa  naturae  contentione  adductas, 
judicentur , relicta  tantum  virium  organicarum  jactura,  ea  tamen  breviori  lon- 
giorive  tempore  elapso  facile  reparanda.  Hoc  modo  febres  inprimis  per  su- 
dorem et  urinam  judicantur ; non  item  inflammationes,  quae  si  remediis  an- 
tiphlogisticis,  a nitro  inde  ad  mercurium  dulcem  et  acidum  hydro eyanicum 
usque  sanguinis  detractionibus  universalibus  topicisve  tractatae  fuerint,  certa 
ac  legitima  stadia  sua  percurrunt,  derelictae  autem  soli  naturae  auxilio,  defi- 
cientibus inprimis  idoneis  viribus,  in  suppurationem  aut  alios  morbos  secun- 
darios, eosque  haud  raro  periculosos,  transeunt.  Similis  res  est  in  exanthema- 
tibus acutis,  quae  medicorum  artem  saepius  plane  non  poscunt,  sed  naturae 
soli  committenda  sunt.  Efflorescunt  et  spontaneam  habent  in  cutis  desquama- 
ticne  crisin,  febri  ea  comitanti  per  crises  aptas  limites  ponuntur,  raroque  ac- 
cidit, ut  medicus  adversus  graviora  et  urgentia  symptomata  ad  remedia  con- 
fugere cogatur. 


» 


C A P.  II. 


De  aetate , sexu , corporis  constitutione  et  vitae  ratione 
in  medicamentorum  virtute  recte  dijudicanda 

impedimentis. 


Quemadmodum  in  morbis  et  procreandis  et  peculiari  modo  conformandis 
magna  vis  est  aetatis,  sexus,  constitutionis,  vel  a parentibus  ad  prolem  trans- 
latae, vel  iu  vitae  decursu  acquisitae,  tum  temperamenti  aliarumque  rerum, 
quae  haud  leve  habent  in  corpore  humano  momentum:  ita  quoque  iisdem 
rebus  omnibus  medicamentorum  effectus  varie  et  peculiariter  modificatur  mu- 
laturque.  Quae  quidem  opinio,  innixa  legibus  physiologicis,  omnem  vanae 
Iwpotheseos  speciem  amittit,  si  phaenomena  a remediorum  usu  producta,  al- 
tius et  accuratius  indagare  studemus.  Qui  igitur  feliciter  atque  laudabiliter 
artem  exercere  cupit,  certa  istarum  mutationum  cognitione  instructus  esse 
debet,  quo  omnia,  quae  in  virium  medicamentorum  exploratione  exinde  pos- 
sunt venire „ impedimenta  diligenter  removere  studeat.  Sunt  autem  ea  potis- 
simum haec,  quae  nunc  proferam. 


$•  i. 

Primum  aetas  magnam  facit  et  receptivitatis  et  reactionis  organicae  di- 
versitatem, eamque  tam  in  sano,  quam  in  morboso  corporis  statu  conspi- 
cuam. A prima  inde  usque  ad  profectiorem  aetatem  systemata  et  organa  cor- 
poris nostri  certa  quadam  ratione  ac  definito  ordine  evolvuntur,  quo  fit,  ut 
actio  eorum  diversis  vitae  periodis  pro  evolutionis  gradu  diversa  sit.  In  in- 
fantili aetate  omnis  s}rstcmatum  actio  inaequabilior  invenitur,  cum  aha  ceteris 
priora  officio  suo  fungantur,  alia  contra  somno  quasi  sepulta  adhuc  lateant, 
donec  pubertatis  tempus  ea  expergefacere,  omniumque  organorum  actioni 
justam  vim  et  energiam  tribuere  soleat.  Tum  demum  receptivitas  reactioni 

respondet,  quae  fortis  et  constans  deprehenditur.  Stimulorum  nocivorum  cum 
corpore  conflictus  difficilius  virium  vitalium  aequilibrium  tollere  potest,  quum 
illorum  effectus  minori  virium  impendio  removeantur.  Seriore  aetate  recepti- 
vitas  pariter  ac  reagendi  vis  imminuitur,  stimuli  leviores  ob  rigiditatem  vix 
percipiuntur,  vehementiores  autem  corpus  nimium  exagitant,  quum  rccepti- 
vitas  quidem  adhuc  vigeat,  reactio  autem  imminuta  sit.  Accedit,  quod  tum 
alia  systemata  et  organa  officio  suo  jam  perfuncta  sint  et  quasi  praemortua, 
dum  alia  adhuc  recte  satisque  vigeant,  quo  fieri  non  potest,  quin  ipsa  natura 
languescat  et  accedentibus  stimulis  salutare  in  corpore  receptivitatis  reactionis- 
que aequilibrium  facile  tollatur , sublatumque  ipsi  vitae  majus  minetur  peri- 
culum. 

Ex  hac  diversitate  receptivitatis  et  reactionis,  diversis  vitae  periodis  pro- 
ducta, luculentissime  patet,  varias  esse  debere  remediorum  in  organismum 
actiones,  quas  tamen  recte  cognitas  habere  et  apte  dijudicare  debet  medicus, 
cum  ex  istis  complures  morborum  mutationes  repetendae  sint,  quae  diversam 
quoque  medendi  methodum  postulant.  Tam  difficile  autem  est  negotium, 
istorum  effectuum  peculiares  modificationes  a spontaneis  quasi  morborum  tur- 
bis et  naturae  ipsius  operationibus  molitionibusque  accuratius  discernere 3 ut 
saepius  ‘certum  discrimen  inter  eas  animadvertere  vix  valeas. 

$•  2. 

Porro  e sexus  diversitate  receptivitatis  quoque  reactionisque  nova  prodit 
diversitas.  Cujus  rei  caussa  inest  in  ea  differentia , quae  inter  utrumque 
sexum  interest,  quantum  ad  organorum  fabricam  compositionem  que,  corporis 
constitutionem  omnino,  systematum  evolutionem  et  ipsas  functiones  variis  vi- 
tae temporibus  a singulis  organis  perficiendas  attinet. 

Masculum  genus  oxy genio  abunde  praeditum,  ac  animi  viriumque  vitalium 
energia  et  robore  insigne  est,  et  forma  et  structura  sua  imperium  systematis 
nervosi  et  irritabilis  in  corpore  praesagiens,  incitamentis  difficilius  excitari  se 
patitur,  at  semel  excitatum  validius  quoque  in  ea  reagit.  In  eo  organa  et  sy- 
stemata sine  ulla  insigni  turba  sensim  sensimque  evolvuntur,  functiones  sin- 

gulorum  organorum  difficilius  perturbantur,  earum  que  regressio  atque  cessatio- 
rarius  morborum  causam  praebent,  et  nullam  facile  organismo  labem  aut  in- 
tegritatis periculum  adducunt. 

Sexui  contra  sequiori,  majori  hydrogenii  copia  praevalenti,  major  con- 
tigit receptivitas  et  minor  adversus  stimulos  reagendi  vis.  Reproductio  et 
systema  genitale  in  corpore  femineo  praedominantur,  ejusque  ulterior  evolutio 
et,  quae  ex  hac  proveniunt,  functiones:  menstruatio,  graviditas  et  lactatio, 
tum  intrantes,  tum  recedentes  ac  cessantes,  haud  raro  vehementiores  turbas 
comites  habent,  quibus  salutare  virium  singulorum  systematum  aequilibrium 
saepissime  tollitur  et  magna  exoritur  per  omnem  vitam  functionum  reliquarum 
corporis  perturbatio.  Illas  autem,  quas  dixi,  inter  utrumque  sexum  differen- 
tias, easque  tum  in  sano,  tam  in  morboso  statu  conspicuas,  dignas  esse  sum- 
ma attentione,  quotusquisque  medicus  est,  quin  intelligat?  Quare,  si  constat, 
incitamenta  diversos  habere  effectus  pro  sexus  diversitate,  morbosque  ipsos 
in  altero  sexu  aliam  habere  originem,  characterem  et  decursum,  quam  inal- 
tero, dubitari  profecto  non  poterit,  medicamentorum  in  organismum  agendi 
modum  a sexuali  discrimine  mullum  pendere. 

$.  3. 

Corporis  humani  constitutio,  quae  diversa  est  pro  aetatis  et  sexus,  alia- 
rumque  rerum  complurium  diversitate,  non  solum  ex  forma,  structura  ct 
habitu  corporis,  sed  ex  animi  quoque  corporisque  actionibus  cognoscitur, 
proditque  ca  ex  virium  robore,  quo  organismus  studet  integritatem  suam 
adversus  potentias  externas  tueri.  Singularum  constitutionum  caussas,  rationes 
et  leges  enumerare,  quum  nimis  longum  foret,  monere  hoc  loco  sufficiat, 
ipsa  aliqua  peculiari  corporis  constitutione  dispositionem  ad  certa  quaedam 
morborum  genera  parari,  organismum  ejusque  processus  ita  haud  raro  im- 
mutari, ut  diutius  resistere  non  possit  potentiis  nocivis,  quarum  vi  et  impetu 
pereat  necesse  est  systematum  fimetionuinque  aequilibrium.  Ex  quibus  aper- 
tum est  atque  luculentum,  per  corporis  quoque  constitutionem  multum  va- 
riari posse  medicamentorum  efficacitatem  agendique  modum  et  rationem. 

S-‘  4. 

Videntur  neque  praetermittenda  esse  Iioc  loco  temperamenta,"  quorum 
discrepantia  prodit  e notissimorum  illorum  trium  corporis  systematum,  sen- 
sibilis, irritabilis  et  reproductivi,  tum  utriusque  vitae  factoris  mutua  inter  sc 
ratione. 

Deprehendimus  enim,  semper  unum  ex  tribus  primariis  nostri  corporis 
systematibus  et  recepti  vitate  et  Reactione  sua  ceteris  praestare,  unde  character 
sic  dictus  temperamentorum  efficitur , qui  secundum  dignitatem , gradum  et 
ordinem,  quo  illud  in  organismo  collocatum  est,  diversus  sane  redditur.  In- 
signi enim  systematis  et  vel  organi  cujusdam  actione  fit,  ut  potentiae  ex- 
ternae prius  celeriusque  in  hoc  ac  in  reliqua  agant,  atque  aequilibrium,  quod 
inter  omnia  systemata  locum  habere  debeat,  jam  antea  perturbatum,  facilius 
tollatur.  In  hoc  igitur  systemate  eo , quem  dixi , modo  morbi  focum  sibi 
parant  et  ab  isto  rursus  characterem  accipiunt.  Hinc,  si  tanta  est,  mutuae 
inter  primaria  corporis  hujus  systemata  rationis  vis , ut  exinde  pendeat 
magna  ex  parte  ipsorum  morborum  natura,  yerisimillimum  est  profecto,  me- 
dicamentorum agendi  modum  temperamentorum  imperio  aliquantum  subje- 
ctum esse,  tum  illorum  effectus  in  eo  systemate,  quod  ceteris  praevaleat, 
potissimum  esse  conspicuos. 


18 


C A P.  III. 

De  charactere  morborum  diverso  ac  mutabili , in  medi- 
camentorum virtute  recta  dijudicanda  impe- 
dimento. 


Aliud  momentum,  quod  virium  medicamentorum  explorationem  difficiliorem 
reddit,  habemus  in  characteris,  symptomatum  decursusque  morborum  diver- 
sitate et  varietate,  quae  pendet  a causarum  qualitate  et  quantitate,  aetate 
sexuque  aegroti,  a corporis  constitutione,  vivendi  ratione,  climate,  coeli 
temperie  aliisque  multis.  Rarissime  enim  deprehendimus  duos  morbos  exacte 
sibi  aequales  et  pares,  quanquam  iisdem  causis  excitati  sint  et  eandem  plane 
indolem  habere  videantur.  Exploratio  accurata  aliquam  tamen,  etsi  minimam, 
dissimilitudinem  ostendet.  Recte  igitur  acutissimi  quique  et  exercitatissimi 
observatores  hanc  morborum  ex  symptomatibus  diversitatem  magni  momenti 
esse  asseruerunt,  eosque  vituperaverunt,  qui  istam  nihili  aestimantes,  mor- 
borum dividendorum  fundamentum  non  a symptomatum  similitudine  et  dis- 
similitudine, sed  a causa,  quam  proximam  Yd  mtcmnm  morborum  dicebant, 
at  vero  a priori  constructa  et  a sensuum  perceptione  remota  repetendum 
esse  statuerent.  Longe  igitur  a veritate  omnes  ii  recedunt,  qui  naturam  vel 
causam  proximam  morbi,  quae  plerumque  hypothetica  est,  pro  certo  discriminis 
momento  habent,  ct  huic  soli  medendi  methodum  superstruunt.  Nam  si  ac- 
curatius morbos  indagamus,  edocemur  de  magna  plurimorum  inter  se  diver- 
sitate, quamvis  medici  eos  ad  unum  idemque  genus  eandemque  classem  re- 
tulerint, intelligimusque,  illam  dividendi  rationem,  utpote  naturae  contrariam, 
a natura  ipsa  haud  confirmari,  sed  rejici  potius  atque  sperni.  Morbi  enim 
tam  diversi  reperiuntur,  quam  natura  ipsa,  quae  cos  procreat,  varia  est. 
Majori  vero  jure  ac  fide  ii  morbi  discernuntur,  qui  a certo  miasmate,  natu- 

ram  suam  constanter  tuente  ac  retinente,  proficiscuntur,  ut  syphilis,  scabies, 
febris  intermittens,  pestis  orientalis,  febris  flava  aliique 5 tum  ii,  qui  simi- 
litudinis quidem  aliquam  speciem  cum  prioribus  illis  prae  se  ferunt,  revera 
autem  e miasmate  vel  causis  magis  minus  ve  diversis  proficiscuntur,  uti  hydro- 
phobia, tussis  convulsiva,  arthritis,  rhachitis,  dysenteria,  angina  membrana- 
cea, scorbutus  aliique.  Alii  morbi  e diversissimis , quoad  qualitatem,  causis 
oriuntur,  sed  mutantur  aetate,  corporis  constitutione,  multisque  aliis  rebus, 
extrinsecus  in  corporis  oeconomiam  agentibus.  Talis  differentia,  ut  exemplo 
utar,  luculenter  apparet  in  morbis  epidemicis  endemieisque,  quorum  singuli 
proprium  characterem  tuentur  ct  peculiaribus  symptomatibus  insignes  sunt. 
Accuratius  tamen  inter  se  comparati,  tum  causis,  tum  natura,  tum  sympto- 
matibus diversi  reperiuntur.  Quare  etiam  quicunque  morbus  epidemicus  en- 
demicusve  diversam  et  sibi  propriam  requirit  medendi  methodum,  quam  sum- 
mo studio  eruat  medicus,  qui  iis  feliciter  velit  mederi.  Atque  haec  ipsa  isto- 
rum morborum  diversitas  impedit,  quo  minus  unum  idemque  remedium,  quod 
in  alio  casu  multum  profuerit  priori  quidem  simili,  sed  non  omnino  pari  el 

aequali,  cum  fructu  adhiberi  possit,  et  causa  est,  cur  in  morbis  istis  experimenta 

' / 

instituta  experientiam  certissimam  et  indubitatam  efficere  haud  potuerint, 
quemadmodum  et  ea  methodus,  ex  qua  complura  remedia  inter  se  conjuncta 
m duobus  morbis,  ex  eadem  -causa  - •>  cumirasi  di ar acter e m tuentibus,  ex- 
plorantur eo  consilio,  ut  fida  experientia  existat,  haud  adhibenda  esse  vadetur. 
Ex  quo  fonte  innumeri  errores  in  materiam  medicam  irrepserunt,  qui  accu- 
ratiore disquisitione  facile  inveniuntur.  Medici  enim  per  analogiam  seducti 
et  ab  observationis  sanae  via  discedentes,  remedio  cuidam  summas  laudes 
haud  raj-e  tribuerunt,  quod  brevi  post  ab  aliis,  quibus  laudatas  vires  non 
probaverunt,  neglectum  prorsus  videmus.  Quotiescunque  enim  non  accidit, 
ut  medicamentum,  cujus  virtutem  diureticam  aut  emmenagogam  in  uno  casu 
alii  experti  essent,  aliorum,  qui  eundem  in  alio  casu  ex  eo  effectum  spera- 
rent, spem  propterea  falleret,  quod  morbus,  quamvis  priori  similis,  tamen 
non  aequalis  esset  et  causas  alias  , alium  characterem , aliaque  haberet 

symptomata.  Tale  igitur  remedium  in  uno  casu  salutares  Tirtutes  exserere 
potuit,  non  item  in  alio,  ab  illo  diverso,  ideoque,  quod  ille  morbus  peculiaris 
et  specificus  quasi  esset,  nominabatur  specificum. 

Res  longe  alia  est  in  morbis  a certo  quodam  et  constante,  tum  imprimis 
miasmate,  exortis,  quod  sub  quacunque  conditione  peculiarem  semper  et  sibi 
ipsi  convenientem  characterem  morbo  inprimere  solet.  Hujus  igitur  generis 
morbi,  ob  causarum  et  naturae  suae  constantiam,  semper  unam  eandem  que 
medendi  methodum  exigunt,  docetque  experientia,  casu  fortuito  medicamina 
inventa  esse  adversus  illos,  quae  virtutes  et  effectus  salutares  semper  exsere- 
rent, haneque  ob  rem  specificorum  nomine  venirent.  Inter  haec  ipsa  con- 
tendimus quantam  affinitatem  et  rationem  intercedere  et  peculiarem  morbi 
naturam.  Exserunt  autem  ejusmodi  medicamina  tales  effectus,  quos  dixi, 
propterea,  quod  morbi,  adversus  quos  usurpatur,  ejusdem  semper  naturae  sunt, 
symptomata  constantia  habent,  tum  et  aetas,  et  genus,  et  constitutio  et  vitae 
ratio  et  omnino  res  externae  accidentales  vix  minimam  in  iis  immutationem 
producunt.  Sed  parvus  est  specificorum  remediorum  numerus,  quamvis  eum 
omnium  aetatum  medici  multum  augere  studuerint.  Multa  pro  temporis  mo- 
mento hanc  laudem  usurparunt,  brevi  post  iterum  amiserunt,  et  pauca  tan- 
tummodo per  tot  systematum  et  opinionum  vicissitudines  diuturniorem  gloriam 
sibi  conservarunt,  ut  Deiiaauuua  m i^jh°Dhobia  et  recentissimis  hisce  tem- 
poribus in  scarlatina,  liydrargyrum  in  syphilide,  variolae  vaccinae  adversus 
variolas  humanas,  china  in  febribus  intermittentibus  paludosis,  arsenicum  in 
cancro,  sulphur  in  scabie,  spongiae  tostae  in  struma,  atque  alia  in  aliis. 

C A P.  IV. 

De  medicamentorum  compositione , in  eorum  virtute  recte 

dij udi ccind a impedim ento. 

Quoniam  satis  diximus  in  superioribus  de  iis  impedimentis,  quae  ex  corporis 
conditionibus  et  morbis  ipsis  prodeunt,  in  viribus  pharmacorum  accuratius 
observandis  atque  indagandis,  liceat  mihi  unum  adhuc  proferre  et  diligentius 
pervestigare,  quod  in  ratione  ac  methodo,  qua  medicamenta  porriguntur,  vi- 
detur latere.  Peritissimi  omnium  temporum  medici  *)  summum  studium  in 
eo  consumserunt,  ut  medicamenta  naturae  humanae  et  morborum  ingenio 
quam  maxime  accommodata  exhiberent,  conveniuntque  omnes,  medicamenta 
quam  simplicissima,  non  composita  debere  usurpari , si  medicus  eorum  vi- 
res et  effectus  salutares,  eosque  exacte  meros  ac  incorruptos  velit  observare. 
Rationalis  medicamentorum  administratio  ex  accurata  processuum  vitae  ob- 
servatione et  dijudicatione  prodit,  tum  e sedula  indagatione  virtutis  dynamicae, 
cui  remediorum  effectus  tribuimus,  et  qua  ipsa  medicamenta  potentiarum,  quas 
dicunt,  medicatricium  vim  et  laudem  nanciscuntur,  itl  est,  eam,  ex  qua  cor- 
poris nostri  vim  vitalem  quopiam  modo  afficere  et  permutare  valeant  • eaque 
de  causa  differunt  a nutrimentis.  Cujusvis  igitur  pharmaci  effectus  producitur 
conflictu  propriarum  ejus  virium  cum  virtutis  vitalis,  organismo  humano  insitae, 
potestate  atque  efficacia. 

Vis  vitalis  organismi  humani  ipsa  a priori  quidem  cognosci  non  potest, 


Arnold  de  Villamiova  dicit:  qui  potest  mederi  simplicibus,  dolose  et  frustra 
quaerit  composita,  vid.  op.  omn.  Frider.-  Hoffmannus  idem  pronunciat,  dicens: 
Haud  leve  obstaculum  peritiori  in  medicamentis  cognitioni  objicit,  quod  raris- 
sime simplicia,  sed  ut  plurimum  composita,  nec  haec  sola,  sed  aliorum  usu 
interpolata  usurpentur.  Medie,  rational.  T.  III.  c.  3.  §.  10. 


sed  colligimus  eam,  et  praesentem  quasi  conjicimus  ex  phaenomenis,  quae  ip- 
sam manifestant.  Hanc  vim  tanqunm  spiritum  rectorem  aliquem  arguimus  in 
omnibus  processibus  vitalibus,  qui  nec  physicis,  hydraulicis  et  mechanicis,  nec 
chemicis  legibus,  nec  aliis,  ut  galvanicis  aut  electricis,  obtemperant.  Vis  vi- 

talis  materiam  ipsam,  quam  inhabitat,  ut  ita  dicam,  procreat,  eam  vivam 
reddit  legesque  eas  tollit,  quas  materies  organica,  demta  illa,  sequi  solet, 
idcoquc  quodammodo  prohibet,  quo  minus  corpus  animale  vivum  vel  gravi- 
tatis et  ponderis,  vel  decompositionis  legibus  obtemperet.  Neque  tamen 
cogitari  illa  potest  sine  materie  animali,  cujus  utriusque  mutua  ratio  non  alia 
est,  ac  quae  intercedit  inter  causam  et  effectum.  Denique  et  illa  vi  in  cor- 
pore lmmano  sensatio  et  actio  efficitur,  utraque  ad  integritatem  ct  incolumi- 
tatem servandam  admodum  necessaria. 

Quum  igitur  status  organismi  normalis  a vis  vitalis  integritate  pendeat, 
haec  autem  ab  omnibus  irritamentis  vel  absolute-,  vel  relative  - externis  pecu- 
liari modo  afficiatur,  concedendum  est,  actionem  et  effectus  istorum  stimu- 
lorum dynamicos  esse  debere,  non  adstrictos  chemicis,  physicis  aut  mecha- 
nicis legibus,  sed  illis  potius  statum  produci  dynamicum  alienatum,  et  aequi- 
librium singularum  virium  et  actionum  sublatum.  Talem  statum,  morbum 
appellaro  «olemus.  Tamen  necessarium  est , ut  viribus  vitalibus  alienatis 
materies  quoque  postea  peculiari  sempei  modn  wmfetnr;  quam  tamen  mate- 
riae commutationem  ad  oculos  demonstrare  vel  * rationibus  a priori  definire 
non  valemus. 

Nunc  vero  ] quum  incitamentis  in  universum  actio’  dynamica  denegari 
haud  possit,  medicamina  autem  pro  irritamentis  habenda  sint,  quum  vim  vi- 
talem aliquo  modo  afficiant  et  mutent,  iis  quoque  dynamica  actio  summo  jure 
tribuenda  est;  ideoque  unum  remedium  vi  sua  dynamica  sufficiet  ad  sublatam 
virium  vitalium  harmoniam  ita  restituendam,  ut  normalis  actio  et  aequilibrium 
inter  singula  systemata  et  organa  brevi  redintegretur.  Contra  rationis  prin- 
cipia itaque  pugnaret,  qui  complura  remedia  adversus  morbum  a (Illibere  vellet, 
cui  persanando  unum  esset  suffecturum.  Notissimum  enim  est,  idem  reme- 


dium  in  complura  simul  systemata  et  organa  agere,  peculiaresque  effectus 
in  iis  producere,  quum  illa  tam  arcte  inter  sc  coliaereant , ut  affecto  uno 
alterum  quoque  afficiatur  • quam  remediorum  cum  pluribus  systematibus-  or- 
ganisque quasi  affinitatem  narcoticorum  exempli  gratia  testatur  effectus  in 
nervos  et  vasa  sanguifera,  tum  cantharidum  in  organa  uropojetica  atque 
genitalia.  Quare  perversa  est  opinio,  si  quis  putet,  medicamenta  vim  suam 
exserere  in  singula  et  quasi  separata  organa. 

Usu  porro  pharmacorum  compositorum  multum  turbatur,  imo  plane 
impeditur  effectuum  singulorum  medicaminum  certa  observatio  et  aestimatio. 
Si  enim  unicuique  remedio  virtutes  propriae,  eaeque  dynamicae  inhaerent, 
quod  supra  diximus,  complurium  pharmacorum  conjunctione  et  compositione 
talis  oritur,  ut  ita  dicam,  virium  diversarum,  saepissime  plane  sibi  invicem 
oppositarum  commixtio,  ut  illae  aut  prorsus  pereant,  quippe  se  invicem  ve- 
luti  destruentes,  aut,  quod  a medicamenti  majori  minorive  dosi  dependet, 
unum  tantummodo  pharmacum  vires  suas  exserere  et  conspicuas  reddere  possit. 
Unde  omni  jure  asseri  potest  atque  contendi,  ex  complurium  pharmacorum 
conjunctione  alium  plane,  ac  quem  expectaverat , effectum  habere  medicum, 
eumque , licet  singulorum  pharmacorum  virtutes  recte  habuerit  perspectas, 
illorum  conjunctorum  effectum  neque  acctm'v,°  pi-acocigUo,  neque  apte  diri- 
gere posse.  Est  enim  haec  lex  per  totam  naturam  organicam  regnans  atque 
dominans,  ut  nullum  corpus  cum  alio  conjungi  possit  sine  majori  minorive 
naturae  suae  et  partium  constitutivarum  commutatione  aut  jactura. 

Denique  monendum  est,  complures  pharmacorum  compositiones  ehemicis 
legibus  aperte  adversari,  dum  partes  constituentes  singulae  secundum  affini- 
tatis leges  vel  a se  invicem  recedant,  vel  sibi  invicem  nubant,  quo  ncccsse 
est,  compositum  tale  medicamentum  magnam  de  compositionem  alteratio- 
n emv.e  subire. 

Fieri  etiam  potest,  ut,  ubi  plura  pliarniaca  conjunguntur,  hoc  unum 
eorum  alterumve,  cujus  vis  tali  cum  aliis  conjunctione  non  sublata  fuerit, 
breviori  longiorive  temporis  spatio,  quam  reliqua,  effectus  suos  exserat,  tum- 

que  niedieus  dubius  haeret,  cuinam  remedio  lias  celeriores  aut  seriores  et 
longiores  effectus  adscribere  debeat;  quod  haud  raro  accidit  in  morbis  chro- 
nicis, in  quibus  salutares  effectus  saepius  medicinae  ultimo  tempore  adhi- 
bitae attribuuntur,  etsi  a remedio  jam  ante  illius  usurpationem  adhibito  de- 
rivandi sint. 

Ex  his  omnibus  luculenter  patet,  et  leges  organismi  animalis  et  ratio- 
nem ipsam  poscere,  ut  medicamina  nonnisi  simplicia  adhibeantur,  quibus 
solis  conceditur  peculiaris  effectus  et  virium  medicamentis  propriarum  accu- 
ratior observatio.  Hac  enim,  quam  dixi,  eaque  una  via  differentia  virium 
- medicaminum  dilucide  apparebit,  magnumque  et  verum  incrementum  capiet 
pharmacologia , quae  nonnisi  experientia  magis  njagisque  excoli  potest  atque 
perpoliri.1  ' 


E p i l o a u s. 

Non  inutilem  suscepisse  midi  videor  laborem,  cum  in  scriptione  mea 
notarem  et  illustrarem  primaria  quaedam  impedimenta,  quibus  propriarum 
medicaminum  virium  accuratior  cognitio  adliuc  premitur.  Unusquisque  enim 
sibi  persuasum  habebit,  medico  non  magis  opus  esse  sana  pathologia,  quam 
rationalis  materiae  medicae  praeceptis,  niliilque  juvare  optimam  morborum 
cognitionem,  nisi  simul  teneamus,  quo  optimo  modo  eos  persanare  genus- 
que humanum  ab  iis  liberare  possimus.  Quare  accurata  virium  medica- 
mentorum exploratio  majoris  pretii  aestimanda  est,  quam  morborum,  quos 
iis  sanamus,  admodum  subtilis  ac  multiplex  disquisitio;  estque  hac  in  re 
medicus  persimilis  cuivis  artifici,  qui  instrumentorum  suorum  necesse  est 

plenam  et  accuratissimam  habeat  cognitionem,  antequam  iis  ad  perficienda 
sua  opera  recte  uti  possit.  Neque  quis  quam  erit  liber  a praejudicatis  opi- 
nionibus et  oculis  haud  obnubilatis,  qui  nostrae  disciplinae  studium  sedulo 
fuerit  secutus,  quin  intelligat,  artem  medicam  mancam  adhuc  et  quodam- 
modo incertam  esse  longeque  adhuc  abesse  a perfectionis  fastigio.  Lu- 
gent enim  omnes  medici,  plures  extare  morbos,  qui  omnium  medicamento- 
rum, quotquot  hucusque  detecta  fuerint,  virtutes  spernant  et  citato  pede 
ad  mortem  ducant.  Nam  etsi  sint  quaedam  remedia,  quorum  salutares  vir- 
tutes a magnis  artis  nostrae  magistris  multum  celebrentur,  plerumque  tamen 
accidit,  ut  alii,  non  minorem  auctoritatem  inter  medicos  consecuti,  istis  sese 
opponant,  et  quae  ab  illis  laudata  sint,  perstringant  ac  vituperare  liaud  du- 
bitent. 

Cujus  repugnantiae  exemplis  ditissima  est  omnis  materiae  medicae  histo- 
ria, et  gravissimum  exinde  inprimis  tironibus  nascitur  detrimentum,  qui,  pro- 
pria experientia  destituti  dubii  haerent,  cuinam  commendationi  in  eligendis 
remediis  fidem  habeant. 

Investigandis  vero  illis,  quae  enumeravi,  virium  medicamentorum  recte 
aestimandarum  impedimentis,  facilior  absque  dubio  redditur  ipsarum  medica- 
mentorum virtutum , quas  auctores  nobis  tradiderunt , dijudicatio  , regu- 
lisque hinc  inde  repetitis  amplissimum  pharmacologiae  campum  accuratius 
perlustrare  et  vera  a falsis  dubiisque  facilius  discernere  possumus,  haud  raro 
mirantes,  ex  tot  saeculis,  quibus  medicina  floruit,  non  uberiorem  qualitatum 
medicamentorum  thesaurum  earumque  cognitionem  certiorem  extitisse.  Quare 
etiam  factum  est,  ut  ex  immensa  pharmacorum  in  usum  receptorum  et  ma- 
jori minorive  laude  ornatorum  multitudine  pauca  tantummodo  essent , quae 
partam  gloriam  per  tot  saecula,  per  tot  s3rstematum  opinionumve  commuta- 
tiones sibi  conservarent , eaque  non  possumus  non  mirari,  ex  illorum  im- 
primis numero  esse,  quae  non  ab  humani  ingenii  acumine  inventa  sint,  sed 
casu  fortuito  detecta,  imo  saepe  ex  medicina  domestica,  quam  dicunt  depromta 

Lm  pharmacologiae  disciplina  multum  excoli  possit  atque  promoveri.’  Eo- 
rum primarium  est  in  accuratissima  observatione,  qu»  sola  incerta  invenire 
aiqne  missa  facere,  vera  autem  eruere  atque  amplecti  possimus. 


